A TALAJ MANGÁN-TARTALMÁNAK MENNYISÉGI MEGHATÁROZÁSÁRÓL. 499 
lemérésénél és a colorimetriás eljárásnál elkövethető kísérleti hibáktól eredhet. 
E módszer tehát, nézetem szerint, jól használható a talajkivonatok mangán- 
tartalmának mennyiségi meghatározására. 
Kelt Budapesten, 1914 január 8-án. 
Készült a m. k. földtani intézet kémiai laboratóriumában. 
A HERKULESFÜRDŐI HÉVFORRÁSOK RADIOAKTIVITÁSÁRÓL. 
Ir a: WEszEzszkY Gyuna dr.1 
Herkulesfürdő Krassó-Szörény vármegyében, meredek sziklahegyek között, 
a Cserna-patak völgyében fekszik. A fürdő céljaira használt források vizei maga- 
sabb (38—53 C") hőmérsékletűek. A források egy része liaszagyagpalából, másik 
része mészkőből fakad. A források fakadási helyétől nem messze, a Cserna folyásá- 
val ellentétes irányban haladva, a mészkő alól hatalmas gránittömbök bukkannak 
a fölszinre. Az agyagpalából fakadó források vize kénhydrogén tartalmú, a 
mészkőből fakadókban kénhydrogén jelenlétét nem mutatták ki. 
Herkulesfürdő a m. kir. kincstár tulajdonát képezi s azt jelenleg a saját 
kezelésében igazgatja. A nagyméltóságú m. kir. földmívelésügyi miniszterium 
megbízásából ez év nyarán, részben a helyszínén, részben laboratoriumi kísér- 
letekkel vizsgálatokat végeztem, a melyeknek célja volt, hogy a vízben oldott 
radioaktiv testeket s azok mennyiségét kimutassam. E vizsgálatok eredményéről, 
továbbá az azzal kapcsolatban végzett megfigyelésemmről lesz szerencsém a követ- 
kezőkben beszámolni. 
Megvizsgáltam a Szápáry, az Erzsébet I., Erzsébet II. (köz- 
vetlenül az Erzsébet-forrás mellett, az úttest alatt fakadó kis forrás), 
a Ferenc, Lajos, Károly és Herkules forrás vizét. A vizsgálatra 
használt vizet, hogy belőle a merítéskor semmi radiumemanatio el ne vesszen, 
egy külön erre a célra készült evacuálható fémpalackba gyűjtöttem s a mérést 
magam konstruálta elektrometerrel oly módon végeztem, miként azt már több 
közleményben leírtam s így megismételni fölöslegesnek tartom. 
Mérésemi eredményeit, nem a régebben, s gyógyszerkészítményeknél ma 
is használatos. úgynevezett Mache-egységekben, sem oly módon, mint azt az 
azelőtti közleményeimmben tettem, a Curienétől annak idejében indítványozott 
radium milligramm secundum vagy minutum, hanem az 1910-ik évi Bruxellesi 
radiologiai kongresszus elfogadta eMillicurie egységben (egy millieurie — az 
egy milligrammal egyensúlyban lévő radium emanatio) fejezem ki. A mérési 
adatok ily módon való kifejezésének előnye, hogy az adatokat közvetlenül ismert 
1 Előadta a Magyarhoni Földtani Társulat 1914 január 7-én tartott szakülésén. 
